4.5 सेकेंड में 100 Km/h की स्पीड का दावा, शुरुआती कीमत 89.30 लाख रुपए
BMW Z4 M40i Latest Updates; What is the price of BMW z3 M40i in India? BMW इंडिया ने देश में अपडेटेड BMW Z4 M40i रोडस्टर को लॉन्च कर दिया है। कंपनी ने इस लग्जरी कार को केवल पेट्रोल वैरिएंट में पेश किया है,
BMW इंडिया ने देश में अपडेटेड BMW Z4 M40i रोडस्टर को लॉन्च कर दिया है। कंपनी ने इस लग्जरी कार को केवल पेट्रोल वैरिएंट में पेश किया है, जिसकी शुरुआती कीमत 89.30 लाख रुपए ( दिल्ली एक्स शोरूम) रखी है।
लॉन्च के साथ ही इसकी बुकिंग शुरू हो गई है, जो अगले महीने जून से पूरे भारत में सभी BMW डीलरशिप पर उपलब्ध हो जाएगी। कंपनी ने कार को जर्मनी से इंपोर्ट किया है, जिस पर दो साल की स्टैंडर्ड वारंटी मिलेगी। कार सिर्फ 4.5 सेकेंड में 0 से 100 Km/H की स्पीड अचीव कर लेती है।
BMW Z4 M40i : इंजन 
BMW Z4 M40i में 2998 CC का 3.0-लीटर, छह-सिलेंडर इंजन दिया गया है, जिसे 8 स्पीड ऑटोमैटिक ट्रांसमिशन के साथ ट्यून किया गया है। यह इंजन 335 bhp का पावर और 500 NM का पीक टॉर्क जनरेट करता है। कार में तीन ड्राइविंग मोड (EcoPro, Comfort और Sport) मिलते हैं। कंपनी के अनुसार, कार में 12.095 Km/L का माइलेज मिलेगा।
BMW Z4 M40i : डिजाइन और फीचर्स
कार में रिट्रैक्टेबल फैब्रिक रूफ दी गई है, जिसे 10 सेकंड में ओपन और क्लोज किया जा सकता है। इसके साथ ही इसमें हॉरिजॉन्टल इनर स्ट्रक्चर डिजाइन के साथ न्यू किडनी ग्रिल, लार्ज एयर इंटेक, न्यू LED हेडलैंप, सॉफ्ट-टॉप, फ्रंट व्हील आर्च के चारों ओर नए एयर वेंट, रियर स्पॉइलर, रियर बम्पर पर डिफ्यूजर और डुअल एग्जॉस्ट पाइप दिया गया है।
इसके अलावा कार में 19-इंच एम अलॉय व्हील, कैबिन में 10.25 इंच का डिजिटल इंस्ट्रूमेंट क्लस्टर, टचस्क्रीन इंफोटेनमेंट डिस्प्ले दिया गया है। BMW Z4 M40i में एक्टिव पार्क डिस्टेंस कंट्रोल, रियर व्यू कैमरा और ड्राइविंग असिस्टेंट फंक्शन जैसे कई फीचर्स दिये गए हैं।
वहीं, सेफ्टी फीचर्स की बात करें तो कार में ड्राइवर और पैसेंजर के लिए फ्रंट और साइड एयरबैग, ब्रेक असिस्ट के साथ एंटी-लॉक ब्रेकिंग सिस्टम (ABS), कॉर्नरिंग ब्रेक कंट्रोल (CBC) और डायनेमिक ब्रेक कंट्रोल (DBC) दिया गया है।
